Get Carter

Get Carter (euskaraz Atzeman Carter) Mike Hodges ingeles zinema zuzendari eta gidoigileak 1971n zuzendu eta idatzitako akziozko thriller filma da. Ted Lewis ingeles idazlearen Jack's Return Home (Jacken etxerako Itzulera) eleberrian oinarrituta dago. Michael Caine, Ian Hendry, John Osborne eta Britt Ekland aktoreek antzeztu zuten.

Estreinatu eta berehalako arrakasta izan zuen: Erresuma Batuko ikur kultural eta kultuzko filma bilakatu zen, eta Michael Cainen film nabarienetakoa da. Haren doinua eta soinu banda ere oso ezagunak bihurtu ziren.

2000n Sylvester Stallone aktoreak antzeztutako izenburu bereko estatubatuar berregokitzapena estreinatu zen.

 Argumentua 

Jaiotzez Ipar-ekialdeko Ingalaterran dagoen Newcastle hirikoa den Carter (Michael Caine) hiltzaile profesional hotz, gupidagabe eta metodikoa urte luzez Londresen erakunde kriminal boteretsu batentzat lanean jardun du. Bere anaia hil dela jakitean bere jaioterrira itzuliko da, poliziaren txostenaren anaia itxuraz gidari mozkor batek autoz jota hil omen da. Halere, krimenaren industriako eskarmentudun profesionala denez heriotza istripua ez dela izan eta haren atzean zeozer ustela badela susmatuko du. Hortaz, bere buruzagiek Londresera itzultzeko agindu arren, Carterrek bere anaia mendekatzeko asmoz hirian ikertzeari ekingo dio.

 Aktoreak 
 Michael Caine: Jack Carter
 Ian Hendry: Eric Pierce
 Britt Ekland: Anna
 John Osborne: Cyril Kinnear
 Tony Beckley: Peter
 George Sewell: Con
 Geraldine Moffat : Glenda
 Dorothy White: Margaret
 Rosemarie Dunham: Edna Garfoot, Carter maizter dagoen etxeko jabea
 Petra Markham: Doreen Carter
 Alun Armstrong: Keith, tabernaria
 Bryan Mosley: Cliff Brumby
 Glynn Edwards: Albert Swift
 Bernard Hepton: «Thorpey » Thorpe
 Terence Rigby: Gerald Fletcher
 John Bindon: Sid Fletcher
 Godfrey Quigley: Eddie
 Kevin Brennan: Harry
 Maxwell Dees: Bikarioa
 Liz MacKenzie: Brumby andrea
 John Hussey: Arkitektoa
 Ben Aris: Arkitektoa
 Kitty Attwood: Adineko andrea

 Kanpo estekak 
 Get Carter filmaren iragarkia ikusgai. Youtube.com 
 Get Carter filmaren doinu edo abesti nagusia entzungai. Youtub.com 
 Get Carter filmaren IMDBko fitxa irakurgai 

Kategoria:Mike Hodgesek zuzendutako filmak
Kategoria:Erresuma Batuko filmak
Kategoria:Gangster filmak
Kategoria:Thrillerrak
Kategoria:Ekintza filmak
Kategoria:Mendekuari buruzko filmak
Kategoria:Hilketei buruzko filmak
Kategoria:Familia disfuntzionalei buruzko filmak
Kategoria:Liburuetan oinarritutako filmak
Kategoria:Ingalaterran girotutako filmak
Kategoria:Kultuzko filmak
Kategoria:1971ko filmak